open-index/open-wikipedia-markdown huggingface dataset:
נאנסי

**נאנסי** (בצרפתית: **Nancy**) היא עיר בחבל גראנד אסט שבצפון-מזרח צרפת. משמשת בירת מחוז מרט ומוזל. בעיר גרים כ-104,885 תושבים (נכון ל-2018).

## היסטוריה
הסימנים המוקדמים ביותר להתיישבות בעיר הם משנת 800 לפנה"ס. המתיישבים הראשונים נמשכו לאזור ככל הנראה בשל ברזל שהיה קל יחסית לחציבה במקום, ונקודת מעבר רדודה בנהר מרט שבה היה קל יחסית לצלוח אותו. ב-1050 בנה במקום ז'ראר, דוכס לורן, עיירה מבוצרת שנקראה אז נאנסיאקום.

במאה ה-13 נבזזה העיר על ידי פרידריך השני, קיסר האימפריה הרומית הקדושה, ובהמשך נבנתה מחדש מאבן, ככל שגברה חשיבותה כבירת דוכסות לורן. שארל הראשון, דוכס בורגונדיה הובס ונהרג בקרב נאנסי ב-1477.

אחרי מותו ב-1766 של סטניסלאב לשצ'ינסקי, שהיה דוכס לורן מ-1738 ולפני-כן מלך פולין, הפכה הדוכסות לפרובינציה צרפתית, שנאנסי נותרה בירתה. כשנוצר חבל לורן במחצית המאה ה-20, הוחלפה הבירה במץ.

ב-1790, במהלך המהפכה הצרפתית, התרחש בנאנסי מרד, ולאחר שהוטל מצור על העיר, המורדים נורו או נעצרו.

במלחמת העולם השנייה נכבשה נאנסי על ידי המשטר הנאצי. העיר שוחררה על ידי הארמייה השלישית של ארצות הברית בספטמבר 1944, בקרב נאנסי, במהלך המערכה בלורן.

## יהודי נאנסי

בשנת 1286 רכשו יהודים בית קברות בכפר הסמוך לנאנסי, לקסו Laxou (החל מהמאה ה-20 הוא הפך לאחד הרבעים של העיר נאנסי). יישוב יהודי בעיר עצמה התקיים בנאנסי מאמצע המאה ה-14 ועד לגירוש היהודים מדוכסות לורן בשנת 1477. הקהילה התחדשה זמנית באמצע המאה ה-16, ולאחר מכן חדלה להתקיים עד ראשית המאה ה-18 תחת הדוכסות של לאופולד דוכס לוריין.

בשנת 1790 נחנך בית הכנסת של קהילת יהודי נאנסי. בעקבות המהפכה הצרפתית, בשנת 1808 תחת שלטונו של נפוליאון בונפרטה הראשון הוקמה הקונסיסטוריה המחוזית של יהודי נאנסי. בשנת 1939, ערב מלחמת העולם השנייה ושואת יהודי צרפת, מנתה הקהילה היהודית בנאנסי כ־3,800 נפש. בזכות אדוארד ויגנרון, ראש שירות הזרים בתחנת המשטרה המרכזית בנאנסי, סגנו פייר מארי ואנשיהם חולצו יותר מ־350 מתוך 385 היהודים שאוימו ישירות בעיר נאנסי במסגרת האקציה הראשונה שערכו הנאצים בעיר. על כך העניק יד ושם לכל אחד מהם את אות חסיד אומות העולם.

החל מ-2020 רב העיר הוא החזן והזמר הרב שמואל שפירו.
[200px|ממוזער|ימין|בית כנסת, נאנסי, [1788]]

## אתרי תיירות
הכיכר המרכזית בעיר, כיכר סטניסלאס (על שם סטניסלאב לשצ'ינסקי), וכן הכיכרות הסמוכות לה, כיכר קרייר וכיכר אליאנס, הוכרו ב-1983 כאתר מורשת עולמית של ארגון אונסק"ו.

## ערים תאומות
* 
* 
* 
* 
* 
* 
* 
* 
* 

## ראו גם
* קהילת יהודי נאנסי

## קישורים חיצוניים

* 

* 
* 
* אתר התיירות הרשמי של העיר

## הערות שוליים

*
קטגוריה:לורן: ערים
קטגוריה:גראנד אסט: ערים
קטגוריה:ערים מעוטרות אות לגיון הכבוד
בית המלכה

250px|שמאל|ממוזער|מבט על בית המלכה מכיוון השער הראשי
250px|שמאל|ממוזער|תרשים המבנה
[ממוזער|שמאל|250px|בית המלכה - מבט מ[מצפה גריניץ']]
שמאל|ממוזער|250px|גרם המדרגות במבנה.
**בית המלכה** (באנגלית: **Queen's House**) הוא מבנה בגריניץ' שבמזרח לונדון המהווה חלק מהמוזיאון הימי הלאומי של הממלכה המאוחדת ואתר מורשת עולמית של ארגון אונסק"ו.

## הקמת המבנה
ממוזער|ימין|בית המלכה, גריניץ'
המבנה תוכנן על ידי האדריכל איניגו ג'ונס ונבנה בשנים 1616-1617 עבור אן מדנמרק, אשתו של המלך ג'יימס הראשון. המבנה עבר שיפוץ והרחבה תחת פיקוחו של ג'ונס בשנת 1635 כדי לשמש את המלכה הנרייטה מריה, אשת המלך צ'ארלס הראשון. המבנה נחשב לאחד המבנים החשובים ביותר בהיסטוריה האדריכלית הבריטית בשל סגנונו הקלאסי הפלדיאני והיותו המבנה הראשון שנבנה בבריטניה בסגנון זה.

בית המלכה נבנה בסמוך לארמון גריניץ' (שלימים כונה ארמון פלסנטייה), שהיה בנוי לבנים אדומות (בדומה לארמון המפטון קורט), ועל כן היווה ניגוד ארכיטקטוני לשאר מבני הארמון בשל צבעו הלבן וסגנונו.

המבנה שימש בית אירוח של המלכה, בו ארחה את מקורביה, ולא התקיימו בו אירועים רשמיים - אלה נערכו בארמון פלסנטייה עצמו.

בשנת 1642, בשל מלחמת האזרחים האנגלית הפסיק מבנה בית המלכה לשמש ארמון מלכותי לאחר שריפת ארמון פלסנטייה.

## שימושי המבנה
בית המלכה נותר מבנה המשמש לאירועים רשמיים, אף ששרידי ארמון פלסנטייה נהרסו בין 1660 ל-1690 ובמקומם נבנה בין השנים 1696–1752 בית החולים גריניץ' עבור אנשי הצי המלכותי לפי תוכניותיו של האדריכל סר כריסטופר רן. על פי הוראות המלכה מרי השנייה נהרסו מבני הארמון הישן כך שניתן יהיה לראות מבית המלכה את נהר התמזה (ולהפך). בשל הנחיה זו נמצאים מבני בית החולים משני צדדי בית המלכה - ובין שני חלקים אלה חצר גדולה שרוחבה בדיוק כרוחב בית המלכה - 115 מטרים.

בשנת 1806 הפך הבניין לחלק מבית הספר לרפואה עבור בני ימאים. בשל מחסור במקום נבנו שני אגפים לבית הספר משני צידי בית המלכה. אגפים אלה קושרו לבית המלכה באכסדראות עמודים בשנת 1807. לאגפים אלה התווספו מבנים נוספים עד שנת 1876. בשנת 1933 הפסיק המבנה לשמש את בית הספר לרפואה שעבר להולברוק בסאפוק, ובית המלכה הפך לחלק מהמוזיאון הימי הלאומי שהוקם מכוח חוק של הפרלמנט הבריטי משנת 1934. המוזיאון נפתח לציבור בשנת 1937.

בשנים 1986-1999 שופץ הבניין, וכיום הוא מציג את אוסף האמנות של המוזיאון הימי הלאומי - ובעיקר יצירות שנוצרו בין המאה ה־17 למאה ה-20.

## קישורים חיצוניים

* 
* תמונות בית המלכה

קטגוריה:ערכים שבהם תבנית בריטניקה אינה מתאימה
קטגוריה:לונדון: אתרי מורשת עולמית
קטגוריה:גריניץ'
מלכה, בית ה-
קטגוריה:לונדון: ארמונות מלכותיים
קטגוריה:אדריכלות פלדיאנית
קטגוריה:לונדון: מבנים רשומים דרגה I
קטגוריה:מבנים שתכנן איניגו ג'ונס
המדונה בין הסלעים

**המדונה בין הסלעים** או **המדונה של הסלעים** הוא ציור אשר קיים בשלוש גרסאות: בגלריה הלאומית שבלונדון, במוזיאון הלובר שבפריז ובאוסף פרטי בשווייץ. ציורו מיוחס ללאונרדו דה וינצ'י.

הציור, המתאר את המדונה והילד, הוזמן על ידי כנסייה במילאנו למסדר שנקרא "ההריון ללא רבב". מסדר זה סוגד למריה, אמו של ישו, ולהריונה הנקי והטהור מכל חטא. לפי הברית החדשה, מריה הרתה מרוח הקודש וכך לא חטאה בחטא ידיעת גבר, נשארה בתולה עד ליום מותה, ובכך היא מייצגת קדושה וטוהר.

הציור הוזמן על ידי המסדר מיד לאחר שדה וינצ'י הגיע למילאנו ב-1482. חוקרי תולדות האמנות מייחסים חשיבות רבה לציור עקב העובדה שדה וינצ'י צייר אותו בלי רישום מקדים. גם התלת-ממדיות המפליאה שבו והחיות שבציור, שלא אפיינה את ציורי התקופה, תרמו לחשיבותו. הציור זכה כנראה לפופולריות רבה עוד בימי חייו של דה וינצ'י, מאחר שב-1506 פרסם דה וינצ'י גרסה נוספת לציור שנראית כמעט זהה לציור המקורי.

## מאפייני התמונה
### קומפוזיציה
הקומפוזיציה מבוססת על קומפוזיציה פירמידאלית (משולשת, בסגנון פירמידה). מריה עומדת בקצה ובבסיס מוצגות שלוש דמויות - המלאך, ישו הקטן ויוחנן.

### דימויים
***מריה** - נראית כמלאך. טהורה, שלווה, רגועה וצעירה מאוד. היא מחבקת בידה האחת את יוחנן ומברכת בידה השנייה את ישו. בדרך זו היא יוצרת סגירה של הדמויות. היא עוטפת בנוכחותה את הדימויים. מעל ראשה של מריה נמצאת הילת הקדושה.
***ישו הקטן** - ישו מרים את ידו בתנוחת שלושת עיקרי הנצרות (האב, הבן ורוח הקודש).
***יוחנן** - מחזיק בידו את הצלב על כתפו. הצלב מסמל את הפסיון של ישו (הסוף מסמל שהוא יסיים את חייו על הצלב).
***מלאך** - דמותו של המלאך מקבילה לדמותה של מריה בשיער ובפנים. הדבר מסמל את היותה של מריה ישות עליונה, מלאך.

### רקע ומיקום
מיקומו של הציור נראה דמיוני. האירוע מתרחש בסוג של מערה שבה מים (הים נכנס מבין הסלעים). במערה צומח שושן צחור (סמל למריה, בדומה לבשורה למריה - סמל לבתוליותה ולטוהרה של מריה). המערה מדומה למריה עצמה - רחמה של מריה, היא מכילה בתוכה את שלוש הדמויות, הכול בה טהור ונקי, צחור ורגוע.

### ספומאטו
הספומאטו הוא מאפיין ידוע של דה וינצ'י. טשטוש של קווי המתאר, ריכוך הדמויות, משחקי אור וצל עדינים, קווים מפותלים. הספומאטו יוצר דמויות לא מציאותיות - אלוהיות.

## קישורים חיצוניים

*
* הדף הרשמי באתר הנשיונל גלרי
* הדף הרשמי באתר מוזיאון הלובר

קטגוריה:ערכים שבהם תבנית בריטניקה אינה מתאימה
קטגוריה:לאונרדו דה וינצ'י: ציורים
קטגוריה:מוזיאון הלובר: ציורים
קטגוריה:ציור של תקופת הרנסאנס
קטגוריה:אוספי הגלריה הלאומית (לונדון)
בין הסלעים
קטגוריה:ציורים מהמאה ה-15
קטגוריה:הברית החדשה בתרבות ובאמנות
קטגוריה:ישו בתרבות ובאמנות
קטגוריה:נשים בציור
קטגוריה:מלאכים באמנות
באג בראש

**באג בראש** (באנגלית: "**Bug Alert**") היא תוכנית בובות מדובבת ששודרה בטלוויזיה החינוכית. מטרת התוכנית היא להביא מסר לצופים שעלינו לשמור על עולמנו. לסדרה 3 עונות ורק 2 העונות הראשונות שודרו בטלוויזיה החינוכית.

## הדמויות
כל הדמויות בתוכנית הן חרקים:
* **חטיפי** (דב רייזר): עכביש, שבפינתו הקבועה, "זמן לזלול", מכין מטעמים ממצרכים פשוטים שנמצאים כמעט בכל בית.
* **אפלי** (דור צויגנבום): מקק המתגורר בכיור. קורים לו דברים מוזרים, ולרוב הוא נעזר בזהרירה.
* **רולי** (יסמין עיון/רמה מסינגר): תולעת כתומה וחביבה, שלפעמים מספרת סיפורי בדיחות או סתם סיפורים מצחיקים בהקשר לנושא הפרק.
* **זהרירה** (אורנה כץ/אודליה מורה-מטלון): גמל שלמה בעלת כדור בדולח המנבא את העתיד. במהלך התוכנית זהרירה חושפת עובדות אמיתיות מוזרות ומדהימות.
* **קשקשן** (אורית אמיר): חרק מלוכלך המתגורר בפח אשפה. פינתו הידועה היא "מה בפח", בה הוא מלמד את הצופים בבית ליצור יצירות אמנות פשוטות מחומרים שלכאורה אנחנו מכנים "זבל". פינה זו מלמדת את הצופים דרכי מיחזור שונות.
* **גריז ובוץ** (עידו מוסרי ודב רייזר): צמד חרקים מוזרים שמתגוררים בארון המטאטים ומספרים בדיחות קרש ואף שרים שירים שקשורים לפרק. הם גם שרים את שיר הפתיחה של הסדרה
* **ז'וז'ו וזולה** (רמה מסינגר ודור צויגנבום) זוג תולעים פלומתיות שמספרים בדיחות בדרך-כלל בנושא-הפרק.
* מדי פעם נשמעת יללת חתולה והחרקים בורחים מהר ככל האפשר. החתולה מעבירה את פינתה: "**הטיול של** **החתולה**" בו היא מטילת במקומות שקשורים לנושא הפרק ואף מסבירה עוד על נושא הפרק.
* פינת מכונת הכביסה בה המכונה מספרת על כל מיני דברים (ספורט, המצאות חכמות, חוגים וכו').

## קישורים חיצוניים

* 

קטגוריה:סדרות טלוויזיה בריטיות שעלו לשידור בשנות ה-1990
קטגוריה:סדרות טלוויזיה בריטיות לילדים
קטגוריה:הטלוויזיה החינוכית הישראלית - תוכניות רכש
קטגוריה:סדרות טלוויזיה בריטיות בכיכובן של בובות
קטגוריה:סדרות על חרקים
S ארוכה

[שמאל|ממוזער|250px|שני עמודים מתוך [אלפון מסוף המאה ה-16 מאת הנס הוּפְנָאחֶל (חצרו של רודולף השני, קיסר האימפריה הרומית הקדושה). משמאל למעלה: r עגולה. משמאל למטה: s רגילה. מימין למעלה: s ארוכה. מימין למטה: t.]]
[שמאל|ממוזער|250px|המילה Congreſs, ב[כתב נטוי, בראש מגילת הזכויות של ארצות הברית]]
**S ארוכה** הוא שם האות S בגרסתה העתיקה, המאורכת: **ſ**. סימן זה ציין S קטנה בתחילת מילה או באמצעה; האות S הרגילה נקראה S סופית או S עגולה. ייתכן שהעובדה שלאות היוונית סיגמא קיימת גרסה רגילה וגרסה סופית תרמה לקלות שבה נתקבלו באירופה שתי צורות לאות S. 

קל להתבלבל בין האות ſ והאות f, בעיקר משום שבגופנים מסוימים יש ל-ſ קו קטן באמצעה (אם כי רק משמאל לקו האנכי). מקורו של הקו האמצעי היא בכתב הגותי, שבו נכתבה ה-ſ בשתי תנופות עט-נוצה: קו אנכי יורד, ואחריו קו עולה המתקשת ימינה. במקום המפגש של הקווים נוצרה בליטה קטנה, שנשארה גם במעבר לכתב לטיני רגיל. בצורתה הנטויה אין לאות קו אמצעי, והיא יורדת אל מתחת לשורה.

האות ſ יצאה משימוש באלפבית לטיני בתחילת המאה ה-19. הליגטורות הנפוצות שכללו את האות ſ (ביניהן ſi, ſt ו-ſs) נעלמו גם הן (בגרמנית הפכה הליגטורה ſs או ſz לאות ß). באותיות גותיות נעשה ב-ſ שימוש גם כיום.

## שימוש מודרני
ה-S הארוכה, בכתב נטוי, משמשת כיום כסמל האינטגרל (∫) במתמטיקה:\int_a^b 

המתמטיקאי לייבניץ יצר את הסימן כקיצור למילה הלטינית summa (סכום), שאותה הוא כתב *ſumma*. סימן זה הופיע לראשונה ב-1686, במאמרו De Geometria. 

בתחום הבלשנות מסמן סימן דומה, ʃ (המכונה אֶש), את הצליל **ש** (ראו: IPA). 

האות ſ מיוצגת ביוניקוד על ידי הצירוף U+017F וב-HTML כ-&amp;#x17F; או &amp;#383;. [שמאל|ממוזער|250px|עמוד השער של '''[גן העדן האבוד''' (Paradise Lost) מאת מילטון]]

## ראו גם
* ß

## קישורים חיצוניים

קטגוריה:אלפבית לטיני
קטגוריה:סימנים מתמטיים
סקין יארד

**סקין יארד** (Skin Yard), הייתה להקת גראנג' מסיאטל, וושינגטון, שהתקיימה בין השנים 1985 ל־1993.

הלהקה מעולם לא הגיעה לקהל המיינסטרים, אך היא נחשבת, יחד עם להקות כמו גרין ריבר, סאונדגארדן, מלפאנקשן והסקרימינג טריז, ללהקה חלוצית והראשונה שסיגלה לעצמה את הצליל שמאוחר יותר הוגדר כ"גראנג'".
כמה מחברי הלהקה עבדו מאוחר יותר עם הרכבים מצליחים כגון סאונדגארדן ואר.אי.אם.
## היסטוריה
הלהקה הוקמה בשנת 1985 על ידי דניאל האוס וג'ק אנדינו. בן מק'מילאן ומאט קמרון, הצטרפו ללהקה מאוחר יותר באותה שנה.
סקין יארד הופיעה לראשונה ביוני 1985, וכמה משיריה הופיעו באלבום האוסף "Deep Six".
אלבום זה הוא ההקלטה המסחרית הראשונה של סקין יארד ושל הלהקות גרין ריבר, מאלפאנקשן, המלווינס וסאונדגארדן. 
מאט קמרון עזב את ההרכב ביוני 1986 והצטרף ללהקת סאונדגארדן בספטמבר אותה שנה. אותו החליף סטיב וויד, אך הוא הופיע רק פעמיים עם הלהקה. אותו החליף המתופף העתידי של מאת'ר לאב בון, גרג גילמור, אך גם הוא לא נשאר עם הלהקה יותר משתי הופעות.

ב־1987 הוציאה הלהקה את אלבומה הראשון שנשא את שם הלהקה.
בסתיו אותה השנה, ג'ייסון פין (מאוחר יותר אחד מהפרזידנטס אוף דה יונייטד סטייטס אוף אמריקה) הצטרף ללהקה, ועזב אחרי שמונה חודשים מסיבות אישיות.

במרץ 1991, עזב דניאל האוס את הלהקה מאחר שהוא הפך לאב והעדיף לבלות זמן עם משפחתו. 
הוא הוחלף על ידי פאט פדרסון שנשאר עם הלהקה עד הסוף. 
הלהקה החליטה על התפרקותה ב־1993 אחרי הקלטת אלבומה החמישי.

אחרי הפירוק, בן מק'מילאן וסקוט מק'קולום הקימו את הלהקה גראנטרק. דניאל האוס הוא עכשיו המנהל של חברת ההקלטות "C/Z Records". בארט מארטין ניגן עם הסקרימינג טריז עד התפרקותם, מארטין גם עבד עם סולן אליס אין צ'יינס ליין סטאלי, וגיטריסט פרל ג'אם מייק מק'ריידי בפרויקט מד סיזן. כמו כן הוא עבד עם פיטר באק מאר.אי.אם. ואפילו יצא איתם לסיבובי הופעות.

## חברי הלהקה
* בארט מארטין - תופים (1990–1993)
* מאט קמרון - תופים (1985–1986)
* פאט פדרסון - באס (1991–1993)
* סקוט מק'קולום - תופים (1987- 1989)
* ג'ייסון פין - תופים (1986- 1987)
* סטיב וויד - תופים (1986)
* גרג גילמור - תופים (1986)
* ג'ק אנדינו - גיטרה (1985–1993)
* דניאל האוס - באס (1985–1991)
* בן מק'מילאן - סולן (1985–1993)

## אלבומים

### אלבומי אולפן

### סינגלים

## קישורים חיצוניים

* 

* האתר הרשמי של ג'ק אנדינו

קטגוריה:להקות גראנג'
קטגוריה:להקות רוק אמריקאיות
קטגוריה:להקות שהוקמו בשנת 1985
קטגוריה:להקות שהתפרקו בשנת 1993
משרד הפיתוח

**משרד הפיתוח** הוא משרד ממשלתי שפעל משנת 1953 עד שנת 1974 והיה אחראי על משאבי הטבע במדינת ישראל. משרד הפיתוח היה אחראי על החברה הממשלתית מחצבי ישראל ועל המכון הגיאולוגי לישראל, וכן על פיתוח וקידום אזורי. משרד הפיתוח יזם את הקמת הקרן לשיקום מחצבות. שר הפיתוח היה הממונה על חוק הנפט ועל מפעלי ים המלח.

ממשלת ישראל הרביעית שהוקמה ב-24 בדצמבר 1952 הקימה את משרד הפיתוח ב-15 ביוני 1953. המשרד הוקם כדי שדב יוסף ממפלגת פועלי ארץ ישראל יוכל לכהן בממשלה. ממשלת ישראל השש עשרה ביטלה את משרד הפיתוח והעבירה את סמכויותיו למשרד המסחר והתעשייה בתחום החשמל, הנפט ואוצרות הטבע, למשרד האוצר בתחום הדלק.

יורשו של משרד הפיתוח הוא משרד האנרגיה.

## שרי הפיתוח לדורותיהם

## מנכ"לי המשרד לדורותיהם

## ראו גם
* משרד האנרגיה
* משרד החדשנות, המדע והטכנולוגיה

## קישורים חיצוניים
* 

*
פיתוח
ליטל ריצ'רד

**ליטל ריצ'רד** (באנגלית: **Little Richard**; נולד בשם **ריצ'רד ויין פנימן**; 5 בדצמבר 1932 – 9 במאי 2020) היה זמר, כותב שירים, פסנתרן וחלוץ רוק אנד רול אמריקאי. מגזין הרולינג סטון דירג את ריצ'רד במקום ה-8 ברשימת 100 האמנים הגדולים בכל הזמנים.

## קורות חיים
פנימן נולד במייקון, ג'ורג'יה כאחד משנים עשר אחים ואחיות והיה חניך הכנסייה האדוונטיסטית של היום השביעי. את רוב זמנו בילה בכנסיות "התקווה החדשה", ו"הקדושה" שבדרום ארצות הברית, שם למד מוזיקת דת (גוספל) ואף נגינה על פסנתר - אך גורש מכמה כנסיות כאשר צעק את מזמורי הקדושה. בגיל 15 סולק מביתו על רקע נטייתו המינית. ב-1952 נרצח אביו של פנימן, מטיף אדבנטיסטי. לאחר מכן, הוא חזר למייקון, שם שר בלוז במועדון ה"טיק טוק" המקומי מדי ערב, ועבד כשוטף כלים בקפיטריה במהלך היום.

ריצ'רד הושפע במיוחד מאומני גוספל שחורים משנות ה-30 וה-40, כגון סיסטר רוזטה תארפ (הזמרת האהובה עליו, אשר הזמינה אותו לשיר עמה ב-1944), מריון ויליאמס, מהליה ג'קסון, וג'ו מאי. בנוסף, המוזיקה של ריצ'רד מאופיינת בבלוז קופצני, בדומה לבילי רייט ורות בראון.

ריצ'רד שילב יכולות נגינה עם אפקטים דרמטיים, כגון צעקת ה"ואהו" שהפכה לסמלו המסחרי.

קריירת ההקלטות המוקדמת שלו בשנות החמישים הכילה ערבוב של מוזיקת בוגי ווגי, רית'ם אנד בלוז רווי במוזיקת גוספל עם קצב מודגש ופאנקי, כשמילות השיר הועברו באופן צעקני וללא נשימה. להיטו הראשון היה **טוטי פרוטי** (1955). לימים דורג השיר במקום ה-43 ברשימת 500 השירים הגדולים של מגזין רולינג סטון.

ליטל ריצ'רד פרש במפתיע מעסקי המוזיקה ב-1957 בזמן שהיה בסיבוב הופעות באוסטרליה. הוא הפך ל"נוצרי שנולד מחדש" והוכשר ככומר אדוונטיסטי של כנסיית ה"יום השביעי". ב-1962 חזר להופיע בהדרגה. ב-1977 פרש שוב לטובת האוונגליזם.
ב-1986 חזר לקדמת הבמה והוציא אלבום המשלב את המוזיקה שלו עם האמונה שלו. באותה שנה היה ריצ'רד הקטן בקבוצה הראשונה שנבחרה להיכל התהילה של הרוק אנד רול. באותה שנה הופיע ושר בסרט "היחפן מבוורלי הילס".

ב-1994 ביצע ריצ'רד את שיר הנושא של הסדרה "אוטובוס הקסמים", המבוססת על סדרת הספרים באותו השם מאת ג'ואנה קול וברוס דגן.

ליטל ריצ'רד הלך לעולמו ב-9 במאי 2020. מסיבוכים של סרטן העצמות, מחלה שאיתה התמודד במשך חודשיים. לאחר מותו ספדו לו מוזיקאים רבים, כגון בוב דילן, פול מקרטני, מיק ג'אגר, ג'ון פוגרטי, אלטון ג'ון ולני קרביץ.

## פרסים ומועמדויות

## קישורים חיצוניים

* 
* 
* 
* 
* 

## הערות שוליים

קטגוריה:אמריקאים ילידי ג'ורג'יה
קטגוריה:מייקון (ג'ורג'יה): אישים
קטגוריה:זמרים אמריקאים
קטגוריה:פסנתרנים אמריקאים
קטגוריה:חברי היכל התהילה של הרוק אנד רול
קטגוריה:זוכי פרס גראמי
קטגוריה:ביסקסואלים אמריקאים
קטגוריה:זמרים להט"בים אמריקאים
קטגוריה:אישים שהונצחו בשדרת הכוכבים של הוליווד: מוזיקה
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1932
קטגוריה:אמריקאים שנפטרו ב-2020
לוך

[שמאל|ממוזער|230px|[לוך לומונד]]
**לוֹך** (אירית וגאלית סקוטית: **Loch**) הוא כינוי לגוף מים באירלנד ובסקוטלנד שיכול להיות מוקף יבשה, כגון אגם, וגם חלק מים כגון מפרץ או פיורד.

בסקוטלנד מכונים בדרך כלל בשם זה כמעט כל גופי המים. היחיד שלא מכונה לוך הוא אגם מנטיית' (אנגלית: Lake of Menteith, סקוטית: Laich o Menteith, גאלית סקוטית: Loch Innis MoCholmaig), מכיוון שהמילה הסקוטית Laich דומה בהגייתה למילה האנגלית Lake, למרות שפירושה בסקוטית הוא דווקא לא אגם אלא "מקום נמוך". באירלנד הכתיב האנגלי הוא בדרך כלל lough.

הלוך הידוע ביותר הוא לוך נס (Loch Ness) בזכות הסיפור על המפלצת מלוך נס; הוא גם אחד הגדולים בהם. לוכים גדולים אחרים הם לוך לומונד (אנגלית: Loch Lomond, גאלית סקוטית: Loch Laomainn), לוך או (אנגלית: Loch Awe, גאלית סקוטית: Loch Obha) ולוך טאי (אנגלית: Loch Tay, גאלית סקוטית: Loch Tatha).

באירלנד האגמים הגדולים ביותר הם לוך ניי (אירית: Loch nEathach, אנגלית: Lough Neagh) ולוך קוריב (Loch Coirib).

## ראו גם
* אגם
* מפרץ

## קישורים חיצוניים

*
קטגוריה:אירלנד: גאוגרפיה
קטגוריה:גופי מים
מוחמד עטא

**מוחמד אל-אמיר עווד אל-סייד עטא** (בערבית: **محمد الأمير عوض السيد عطا**, 1 בספטמבר 1968 – 11 בספטמבר 2001) היה טרוריסט מצרי, אחד ממתכנני פיגועי 11 בספטמבר ואחד מחוטפי טיסה 11 של אמריקן איירליינס, שהתנגשה בבניין הצפוני של מגדלי התאומים.

## חייו
עטא נולד בכפר א-שיח', במצרים באזור הדלתא של הנילוס. בגיל 10 עבר עם משפחתו לקהיר. למד אדריכלות באוניברסיטת קהיר, וסיים את לימודיו שם בשנת 1990. המשיך את לימודיו באוניברסיטה הטכנית של המבורג שבגרמניה, שם הקים לראשונה את תא הטרור המכונה "תא המבורג".

עטא שהה תקופה מסוימת באפגניסטן, שם פגש באוסאמה בן לאדן ובכירים נוספים בארגון אל-קאעידה. הוא גויס על ידי ח'אלד שיח' מוחמד, יחד עם שאר חברי "תא המבורג" שהקים, לצורך ביצוע "מבצע המטוסים". שב להמבורג בפברואר 2000, והחל להתעניין בשיעורי טיסה בארצות הברית.

ביוני 2000 הגיע לארצות הברית, לדרום פלורידה, יחד עם חברו לתא המבורג, מרואן א-שחי, ושניהם החלו לקחת שיעורי טיסה. לאחר מכן המשיך להתאמן בסימולטורים ואימוני טיסה. במאי 2001 הוא סייע בהבאת החוטפים "הפיזיים", וביולי 2001 טס לספרד, שם נפגש עם פעיל אל-קאעידה לצורך החלפת מידע וסגירה סופית של תכנון הפיגוע. בחודש אוגוסט טס בטיסות מעקב על מנת לבדוק את סידורי האבטחה ולבדוק איך ניתן להוציא את הפיגוע אל הפועל.

בבוקר 11 בספטמבר 2001 עלה על טיסה 11 של אמריקן איירליינס מנמל התעופה הבינלאומי לוגן בבוסטון.

כ־15 דקות אחרי ההמראה, הוא ושאר המחבלים החוטפים השתלטו על מטוס ה-767. בשעה 8:46 בבוקר שעון ניו יורק ריסקו אותו במגדל הצפוני של מגדלי התאומים. עטא התאבד יחד עם עוד 18 טרוריסטים באותו יום.

## ראו גם
* טיסה 11 של אמריקן איירליינס
* חטיפות המטוסים בפיגועי 11 בספטמבר

## לקריאה נוספת
* בנימין בן סימון, **תובנות על ארגון אל-קאעידה**, חממה ספרותית, 2011.

## קישורים חיצוניים

* 
* 

קטגוריה:טרוריסטים מצרים
קטגוריה:חוטפי המטוסים בפיגועי 11 בספטמבר
קטגוריה:בוגרי אוניברסיטת קהיר
קטגוריה:מצרים שנולדו ב-1968
קטגוריה:מצרים שנפטרו ב-2001
מילנה דומינגז

**מילנה דומינגז אגנסו** (בפורטוגזית: **Milene Domingues**; נולדה ב-18 ביוני 1979) היא כדורגלנית עבר ודוגמנית ברזילאית.

## חייה
דומינגז נולדה ביוני 1979 בעיר סאו פאולו שבדרום-מזרח ברזיל. היא החלה את הקריירה שלה בקבוצת הנשים של קורינתיאנס, ושיחקה בה במשך ארבע שנים. ב-1997 היא קבעה את שיא העולם לנשים בהקפצת כדור על הרגל, לאחר שהקפיצה אותו 55,197 פעמים במשך תשע שעות. באפריל 1999 נישאה דומינגז לכדורגלן הברזילאי רונאלדו - דבר שמיד הפך אותה לאחת הכדורגלניות המפורסמות והמבוקשות בעולם. שנה לאחר מכן, נולד במילאנו בנם היחיד - רונאלד. השניים התגרשו בספטמבר 2003.

ב-2001 עברה דומינגז לשחק במשך עונה אחת בליגה האיטלקית, ולאחר מכן הצטרפה לראיו ואיקאנו מהליגה הספרדית תמורת סכום שיא של 310,000 דולר. אף על פי כן, היא לא יכלה לשחק בליגה עד 2004, מכיוון שזו הייתה סגורה לשחקניות זרות. היא המשיכה לשחק בליגה הספרדית עד 2009, ולאחר מכן סיימה את הקריירה בעקבות פציעה ברגלה. באותה שנה היא אף התארסה לכדורגלן בית"ר ירושלים לשעבר, דויד אגנסו.

ב-2003 ערכה דומינגז את הופעת הבכורה שלה בנבחרת ברזיל, ואף זכתה להיכלל בסגל לגביע העולם שנערך בסוף השנה בארצות הברית. בסך הכל היא שיחקה שלוש שנים בנבחרת, במהלכן כבשה תשעה שערים ב-20 משחקים.

## קישורים חיצוניים
* 

## הערות שוליים

קטגוריה:כדורגלניות ברזילאיות
קטגוריה:קשריות כדורגל ברזילאיות
קטגוריה:קשרי כדורגל ברזילאים
קטגוריה:דוגמניות ברזילאיות
קטגוריה:ברזילאיות שנולדו ב-1979
מטרו גולדווין מאייר

**מטרו גולדווין מאייר** (באנגלית: **Metro Goldwyn Mayer**, בראשי תיבות: **MGM**) היא חברה אמריקאית להפקת סרטי קולנוע וטלוויזיה שנוסדה בשנת 1924 כתוצאה מאיחוד אולפני מטרו ואלפניהם של סמואל גולדווין ולואי ב. מאייר על ידי מרקוס לואו, בעל רשת בתי קולנוע לואוס, שביקש להשתלט על כל שרשרת הייצור וההפצה של סרטים. החברה מוכרת לצופי הקולנוע בסמל האריה השואג המופיע בתחילת סרטיה.

בשנות ה-30 וה-40 של המאה ה-20 הייתה MGM האולפן ההוליוודי הגדול ביותר. בשנות ה-50 היא איבדה את מעמדה וסבלה בין היתר מהחלטה רגולטורית שאילצה אותה להיפרד מרשת בתי הקולנוע שלה.

ב-1981 השתלטה MGM על חברת יונייטד ארטיסטס שעמדה על סף קריסה, לאחר שהסרט שערי החופש שהפיקה כשל. עלותו חסרת התקדים של הסרט, כ-40 מיליון דולר אמריקני (המקבילים ל-120 מיליון דולר של שנת 2006), מול כישלונו בקופות עם הכנסה של כ-3.5 מיליון דולר, הביאו מעבר לנזק הפיננסי, ליחסי ציבור גרועים ותאגיד האם של האולפנים, טרנסאמריקה קורפוריישן, יצא מעסקי הפקת הסרטים ומכר את האולפנים ל-MGM שלמעשה סגרו את האולפנים. מאוחר יותר החייתה MGM את יונייטד ארטיסטס כחברה בת.

בשנת 2005 עברה MGM לבעלות שותפות שבראשה עומדת סוני אמריקה וחברת קומקאסט.

אולפני MGM מחזיקים ספרייה בת למעלה מ-4,000 סרטים, אותם הם משדרים בערוץ טלוויזיה הנמצא בבעלות MGM ומופעל בכ-120 מדינות.

בדצמבר 2020, עקב מגפת הקורונה ועלייה בשירותי הסטרימינג, MGM העמידה את החברה שלה למכירה. במאי 2021 חברת אמזון רכשה את אולפני MGM תמורת 8.45 מיליארד דולר על מנת להביא את מגוון הסרטים והסדרות של החברה לשירות הסטרימינג פריים וידאו. ב-17 במרץ 2022 הרכישה הושלמה.

### תוצרי החברה
החברה הפיקה את סרטי ג'יימס בונד החל משנת 1962 (ד"ר נו) ועד 2021 (לא זמן למות).

החברה הפיקה את כל סרטי ההוביט.

החברה הפיקה גם קלאסיקות כמו חלף עם הרוח, איש הגשם ושתיקת הכבשים.

## סמליל החברה
לאורך השנים הסמליל של החברה לא השתנה רבות באופן כללי מבחינת מוטיבים, למעט וריאציות שקיבל בכל סרט שיצא. הוא כולל סליל סרט צילום מוזהב, המתלפף לאורך תחתית הסמליל ומקיף, ובמרכזו אריה בזמן שאגה שכונתה שאגת ליו האריה (על שם אחד האריות שצולמו). שם החברה מוצג בצורת קשת מלמעלה, ומתחת נראית מסכת זהב (שבהתחלה הייתה אדומה) עם עלי דפנה. על הסרט המתלפף מעל לאריה רשומות המילים הלטיניות ARS GRATIA ARTIS, "אומנות לשם האומנות". בתקופה מסוימת, בזמן שליאו שאג, התחלפה דמותו בסמליל אריה שרעמתו מוקפת בקו מעוגל דמיוני. סמליל נוסף שהופיע בסופי סרטים הציג גרסה מצוירת של  ליו רובץ בצדודית. בין 1966 ל-1982 הסמליל הוצג כדיוקן אריה מצויר כשרעמתו נפרסת על פני קו מעגל דמיוני.

## מבחר סרטים וסדרות טלוויזיה שהפיקה חברת MGM

* טום וג'רי
* שיר אשיר בגשם
* סרטי האחים מרקס (מאז 1935)
* בן חור
*בית גוצ'י
* ג'יימס בונד
* שיגעון בחלל
* הקוסם מארץ עוץ
* סטארגייט
* סטארגייט SG-1
* חלף עם הרוח
* 12 המושבעים (1997)
* רוקי
* משחק ילדים (סרט, 1988)
* משפחת אדמס (סרט, 2019)
* משחק ילדים (סרט, 2019)
* הפנתר הוורוד

## קישורים חיצוניים

* 

* 
* 
* 
* דור סער-מן, האריה ששאג: סיפורו של אולפן הסרטים ששינה את הקולנוע לנצח, בבלוג אנו – מוזיאון העם היהודי, יוני 2018

## הערות שוליים

קטגוריה:חברות אמריקאיות להפקת סרטים
קטגוריה:זוכי אוסקר: פרסי כבוד
קטגוריה:דרום קליפורניה: קולנוע
קטגוריה:אמזון
תא משרדי

ממוזער|שמאל|350px|תצלום מתוך תא משרדי
שמאל|ממוזער|150px|התאים המשרדיים מהווים תחליף זול ויעיל לחדרי משרדים, כיוון שאינם תופסים מקום רב וניתן להתאימם בקלות למבנה קבוצתי
**תא משרדי** (שְׁקוּבִּית; באנגלית: קְיוּבִּיקֵל – Cubicle) הוא מרחב עבודה אישי סגור למחצה, המופרד משכניו באמצעות מחיצות דקות וקלות (לרוב בגובה 1.5 - 1.8 מטרים). צד אחד של התא פתוח בחלקו או לגמרי כדי לאפשר גישה לתוכו. מרחבי העבודה הללו משמשים כתחליף לחדרי משרד, במקומות עבודה הפועלים במרחב עבודה פתוח. התא המשרדי מאפשר לנצל את השטח ביתר יעילות, שכן מחיצות התא דקות מקירות, והשטח המוקצב לעובד בתא קטן בהרבה מזה המוקצב בחדר, זאת תוך כדי יצירת סביבת עבודה "פתוחה" ושיתופית יותר, ובה בעת רועשת ומנוכרת.

התא המשרדי מספק לאדם היושב בו מידת פרטיות מסוימת, תוך כדי שימוש מינימלי במקום. אך זוהי פרטיות מדומה שכן כל העובר ליד התא יכול בקלות להסתכל לתוכו, וכל הנמצא לידו שומע את כל הנאמר בתוכו. המחיצות מאפשרות התאמה אישית לצורכי המעביד, הן בצורת המחיצות והן באלמנטים אותם ניתן לקשר אליהן בעזרת הברגה פשוטה, כמו מגירות, שולחנות כתיבה ושרטוט, מדפים וכדומה.

יש המקשרים את תופעת התאים המשרדיים לחברת המחשבים אינטל, שהחלה לספקם לעובדיה בשנות ה-60 ובכך גרמה לתופעה לצבור תאוצה. המצאת התאים עצמם מיוחסת לרוברט פרופסט, מעצב מקולורדו אשר עבד בחברת עיצוב רהיטים. פרופסט קרא לתכנון הראשון שלו "Action Office" (בתרגום חופשי לעברית: "משרד פעיל").

כיום חברות רבות משתמשות בעיצוב התאים המשרדיים כנדבך עיקרי לתכנון חללי העבודה שלהם. התאים, שקושרו עם הזמן לדיכוי העובד על ידי מעבידו, הפכו לסמל לשעבוד לחומרנות ולבינוניות. הם מופיעים במקרים רבים בתרבות כדבר מה מדכא, המנתק את היושב בו מהסביבה החיצונית, ומאידך תחליף דל מידי ולפיכך משפיל למשרד, ובהיותו חלק מ"מרחב עבודה פתוח" - גם מונע פרטיות. בין האזכורים הרבים ראוי לציון הקומיקס "דילברט" וכמו כן הסדרה "המופע של דרו קארי", בה אחת הדמויות מספרת שהתא המשרדי הומצא לאחר שהתגלה כי "דרושים רק שלושה קירות כדי לגרום לאדם להרגיש כלוא".

## ראו גם
* המעמד הפגיע

## קישורים חיצוניים

* 
* 
* כתבה באתר ה-CNN על תאים משרדיים

קטגוריה:חדרים
קטגוריה:ריהוט
קטגוריה:ציוד משרדי
שעון ברלין

250px|ממוזער
**שעון ברלין** (בגרמנית Berlin-Uhr) הוא שעון שפותח על ידי דיטר בינינגר (Dieter Binninger) והותקן בשנת 1975 ברחוב קורפירסטנדאם ליד תחנת רכבת תחתית אולאנדשטראסה. גובהו הוא כחמישה מטרים והוא מורכב מ-24 נורות. לקראת שנת 1995 התחילו להופיע בעיות בתפקודו של השעון, נוסף על כך, עלות תפעולו הגיעה ל-5,000 אירו לשנה ולכן הוחלט להסירו. בשנת 1996 סוחרי המרכז המסחרי "אירופה סנטר" החליטו לקנות אותו ולהתקינו בכניסה למרכזם.

## קריאת השעון
צורת השעון מופיעה באופן שונה משעון אנלוגי ושעון דיגיטלי והוא מחולק לחמישה חלקים:
***העיגול העליון** שמציג שניות, נורה דלוקה מראה על מספר זוגי של שניות ולהפך.
***השורה הראשונה** מורכבת מ-4 נורות שמייצגות שעות, כל נורה דלוקה מייצגת 5 שעות.
***השורה השנייה** מורכבת גם מ-4 נורות שמייצגות שעות, כל נורה דלוקה מייצגת שעה.
***השורה השלישית** מורכבת מ-11 נורות שמייצגות דקות, כל נורה מייצגת 5 דקות, צבע של כל נורה שלישית (15 דקות) - אדום, כדי להקל על ספירה מהירה.
***השורה הרביעית**, כמו הראשונה והשנייה מורכבת מ-4 נורות, כל אחת מייצגת דקה.

לקבלת השעות מכפילים את כמות הנורות בשורה הראשונה ב-5 ומוסיפים את כמות הנורות בשורה השנייה.

לקבלת דקות מכפילים את מספר הנורות בשורה השלישית ב-5 ומוסיפים את מספר הנורות בשורה הרביעית.

## קישורים חיצוניים

*The Berlin quantity didactics clock - מידע נוסף על שעוני ברלין באנגלית.
*Set Theory Clock - Mengenlehre Uhr - הוראות שימוש באנגלית.

ברלין
קטגוריה:ברלין: מבנים
קטגוריה:גרמניה: המצאות
האידאולוגיה הגרמנית

**האידאולוגיה הגרמנית** (בגרמנית: **Die deutsche Ideologie**) הוא ספר שכתבו קרל מרקס ופרידריך אנגלס באביב 1845. מרקס ואנגלס לא מצאו מוציא לאור שיאות לפרסם את הספר, ולכן הוא לא פורסם בימי חייהם. מאוחר יותר מצא המרקסיסט הסובייטי דוד ריאזנוב את החיבור ופרסם אותו לראשונה בשנת 1932 במסגרת "מכון מרקס-אנגלס" במוסקבה.

הספר מחולק לפרקים הכתובים בסגנון של ויכוח סאטירי מול הגליאנים שמאליים דוגמת לודוויג פוירבאך, מקס שטירנר וברונו באואר. טקסט זה הופך את התיזה ההגליאנית, לפיה העולם מעוצב על ידי האידאות ואין מציאות מחוץ לתודעה המכוננת אותה, וקובע כי ההוויה החברתית היא זו שמעצבת את התודעה.

עם זאת, חלקו הראשון של הספר כתוב בצורת מבוא שנראה כמו הרחבה והבהרה של חיבור קודם בשם "תזות על פוירבך". חלק זה הוא ניסוח מחודש של תאוריה היסטורית שמרקס החל לכנות בשם "תפיסה חומרית של ההיסטוריה" (ואשר ידוע כיום בשם מטריאליזם היסטורי).

מאז פרסומו הראשון ראו מלומדים מרקסיסטים בחיבור זה עבודה חשובה במיוחד, היות שמבין כל החיבורים של מרקס אודות התאוריה של ההיסטוריה, בעלי אורך ופרוט דומים, הוא נחשב כחיבור הברור ביותר.

## קישורים חיצוניים

*The German Ideology (תרגום לאנגלית), באתר ארכיון האינטרנט המרקסיסטי
*

קטגוריה:ערכים שבהם תבנית בריטניקה אינה מתאימה
קטגוריה:כתבי קרל מרקס
קטגוריה:ספרי 1932
GIF

שמאל|ממוזער|250px|תמונה מונפשת של סיבוב כדור הארץ בפורמט GIF. ההנפשה מורכבת מ-44 תמונות המוצגות בלולאה.
**GIF** (ראשי תיבות של: **Graphics Interchange Format**) הוא סוג של קובץ תמונה, המשתמש בדחיסה שאיננה מאבדת נתונים.

## היסטוריה
פורמט ה-GIF הוצג לראשונה בשנת 1987 על ידי חברת CompuServe וכונה פורמט 87a. הוא תוכנן על ידי עובד החברה סטיבן ווילהייט, שזכה בשנת 2013 בפרס ובי למפעל חיים עבור המצאתו. הפורמט פותח כדי לאפשר הצגה מהירה וטובה יותר של תמונות צבעוניות ברשת האינטרנטית של קומפיוסרב. הפורמט נועד להחליף את פורמט ה-RLE שמתאים לתמונות בשחור-לבן בלבד.

הפורמט הפך נפוץ משום שעשה שימוש בשיטת דחיסת מידע שהייתה יעילה יותר מפורמטים דומים כדוגמת PCX ו-MacPaint. כך התאפשר להוריד ולצפות בתמונות גדולות בזמן סביר, אפילו על ידי מודמים איטיים מאוד.
בשנת 1989 שופר הפורמט והורחב לגרסה שכונתה "89a". בגרסה זו התאפשר לראשונה לדחוס מספר תמונות לקובץ יחיד ולהציגן כמצגת שקופיות. תכונה זו אפשרה הנפשת תמונות GIF – יצירת "**Animated GIF**".

## פרטים טכניים
פורמט GIF עושה שימוש ב-256 גוונים מתוך מרחב אפשרי של שלושת הצבעים: אדום, ירוק כחול (RGB). כל פיקסל יכול להיות מיוצג על ידי 1 (שחור-לבן) עד 8 (צבעוני, RGB) סיביות. התמונה הדיגיטלית נדחסת תוך שימוש בווריאציה של אלגוריתם הדחיסה LZW. אלגוריתם זה נמנה עם משפחת אלגוריתמי הדחיסה שאינם מאבדים מידע (Lossless).

## שימושים
פורמט GIF מתאים במיוחד ליישומי אינטרנט (בייחוד לפני ימי הפס הרחב) הודות לתכונותיו: איכות טובה של התמונה המוצגת, יכולת ההנפשה, רמת דחיסה טובה, והיכולת להציג רקע שקוף שמתמזג עם צבעי הרקע של האתר.
פורמט זה מתאים לדחיסת תמונות שמכילות עד 256 צבעים שונים. הוא אינו מתאים לדחיסת תמונות המכילות מספר רב של גוונים, כדוגמת תצלומים צבעוניים (לכך מתאים פורמט JPEG למשל).

## מעמד חוקי
בשנת 1994 יצאה חברת יוניסיס, בעלת פטנט לדחיסה, בהכרזה כי היא מצפה מכל העושים שימוש בפורמט כי יגיעו עמה להסדר תמלוגים בעד השימוש. הכרזה זו האיצה את התפתחות הפורמט PNG, שהתפתח במרוצת הזמן בשיתוף עם קרן מוזילה לפורמט המונפש APNG, כתחליף חופשי ל-GIF. בשנים 2003 ו-2004 פקעה ההגנה של הפטנט.

## קישורים חיצוניים

* 
* המפרט הטכני של GIF89a 
* 
* 

## הערות שוליים

קטגוריה:פורמטים גרפיים
סיירת פיקודית

**סיירת פיקודית** היא סוג יחידה צבאית שהתקיימה בצה"ל בין 1955 ל-1974. הסיירת הפיקודית שימשה כחוד החנית של הפיקוד המרחבי לו השתייכה. תפקידה של הסיירת היה למלא משימות באבטחת הגבולות אותם לא יכלו למלא גדודי החי"ר הרגילים (הצנחנים וגולני למשל) עקב משימות דחופות יותר. במהלך שנות קיומן מרבית משימותיהן של הסיירות הפיקודיות היו קשורות לבט"ש.

שלוש הסיירות הפיקודיות היו:
*  סיירת אגוז תחת פיקוד הצפון. פעלה מ-1956 עד 1957 ומ-1964 עד 1973 (רשמית פורקה ב-1974).
*  סיירת חרוב תחת פיקוד המרכז. פעלה מ-1967 עד 1973.
*  סיירת שקד תחת פיקוד הדרום. פעלה מ-1955 עד 1974 ומ-1980 עד 1983. 

## ראו גם
* סיירת (יחידה צבאית)
* יחידות מובחרות בצה"ל

קטגוריה:חיל הרגלים הישראלי
דרקסלר

**דרקסלר** (גרמנית: Drechsler;  נפוץ גם בתעתיק **דרכסלר**) הוא שם משפחה גרמני שפירושו חרט.

קטגוריה:שמות משפחה אשכנזיים
קטגוריה:שמות משפחה גרמניים
קטגוריה:שמות משפחה לפי עיסוק
מוזיקת נשמה

**מוזיקת נשמה** (באנגלית: **Soul music**) היא שילוב של רית'ם אנד בלוז וגוספל שהחל בשנות ה-50 של המאה ה-20 המאוחרות בארצות הברית. רית'ם אנד בלוז (באנגלית: בלוז וקצב, מינוח שטבע המפיק המוזיקלי ג'רי וקסלר) הוא בעצמו שילוב של בלוז וג'אז, כאשר שנות ה-40 של המאה ה-20 קבוצות קטנות של מוזיקאים אמריקאים-אפריקאים, שניגנו בדרך-כלל בסקסופון, שילבו ג'אז עם מסורות של בלוז. מוזיקת נשמה נבדלת מרית'ם אנד בלוז בכך שהיא משתמשת במוטיבים של גוספל, בדגש הגדול יותר על שירה, ובשילוב של נושאים חילוניים ודתיים גם יחד.

הסוגה נחלקת בין סגנון שירה יפה, נעים לאוזן, מלודי ומלטף (כגון זה של סם קוק או הסופרימס) לבין סגנון פרוע יותר, מיני ומחוספס שנציגיו הם וילסון פיקט וג'יימס בראון. סגנון נוסף של סול נובע מחיקוי של דרשה של מטיף בכנסייה בהגשה דיקלומית, קצבית ומתחרזת. נציג בולט של סגנון זה הוא סולומון בורק.

אין קשר בין מוזיקת נשמה לבין "שירי נשמה" במוזיקה החסידית או לשם השני של מוזיקת הדיכאון הישראלית שהוא "מוזיקת נשמה".

## ניאו סול
כמו כן, ישנו סוג נוסף אשר משויך למוזיקת הנשמה, ושמו הוא **[[נאו-סול]]**. הנאו-סול הוא ז'אנר של המוזיקה הפופולרית. מונח זה נטבע על ידי קידר משנבורג, יזם בתחום המוזיקה בסוף שנות ה-90. סוג מוזיקה זה מבוסס במידה רבה על מילות מוזיקת הנשמה. סגנון זה נקרא כך ומאופיין בכך שזהו סגנון חדש יותר ממוזיקת הנשמה, אשר בו מילות השיר הם כשל שיר נשמה, אך מנגינתן והגשתן (איך שהזמרים שרים) היא כשל האר אנד בי, עם שילוב אלמנטים מג'אז, פאנק, היפ הופ ופופ.

הצלחת הזרם הזה במהלך 1990, עזר לפריצות דרך מסחריות וביקורתיות של כמה אמנים, בהם דיאנג'לו, אריקה באדו, לורין היל ומקסוול.

הנוכחות של הזרם ירדה מאז שנת 2000, אף על פי שאמנים חדשים יצאו באמצעים עצמאיים יותר של שיווק המוזיקה הזאת. לדברי עיתונאי המוזיקה מארק אנתוני ניל, "נאו-סול וגלגוליה השונים סייעו להגדיר מחדש את הגבולות וקווי המתאר של הפופ השחור."

בישראל, נוהגים להגדיר כזמרי מוזיקת נשמה, זמרים המשתמשים בסגנון שירה וסלסולים אמריקאיים או בעלי גוון קול חם ועבה וכמו כן ישנה חשיבות לטקסט ולמידת ההתייחסות שלו לרגש ולהבעה האישית של האמן. זמרים מייצגים של סגנון זה בישראל הם: מרגלית צנעני, מומי לוי, קרולינה וסיון בהנם.

## קישורים חיצוניים

* 

## הערות שוליים

*
קטגוריה:תרבות אפרו-אמריקאית
קטגוריה:הקהילה האפרו-אמריקאית: היסטוריה
נשמה
שארלוט רמפלינג

שמאל|ממוזער|220px|שארלוט רמפלינג
**טסה שארלוט רמפלינג** (באנגלית: **Tessa Charlotte Rampling**; נולדה ב-5 בפברואר 1946) היא שחקנית אנגלייה. עסקה גם בדוגמנות.

## ביוגרפיה
רמפלינג נולדה בסטורמר, אשר באסקס, מזרח אנגליה.

## קריירה
בגיל שבע-עשרה החלה את קריירת המשחק שלה כשכיכבה בפרסומת, ועבדה במקביל כדוגמנית. בשנת 1965 קיבלה תפקיד קולנועי ראשון, שהיה ללא אזכור בכתוביות, בסרטו של ריצ'רד לסטר "*The Knack... and how to get it"*. שנה לאחר מכן שיחקה את דמותה של מרדית' בסרט "נערה ושמה ג'ורג'י" (Georgy Girl), על פי ספרה של מרגרט פוסטר. מכאן הייתה דרכה סלולה בקולנוע הבריטי והצרפתי, והיא שיחקה בעשרות סרטי קולנוע וסדרות טלוויזיה כמו למשל בדמות האקדוחנית האנה ווילד בפרק בסדרה "הנוקמים". תפקיד יוצא דופן גילמה בסרט "שוער הלילה" (1974) בתור אסירה לשעבר במחנה ריכוז נאצי. באותה שנה שיחקה גם בתפקיד הנשי הראשי בסרט מדע בדיוני בשם "זארדוז", לצידו של שון קונרי ובבימויו של ג'ון בורמן. ב-1980 שיחקה בסרטו של וודי אלן, "אבק כוכבים".

בשנת 1987 שיחקה בסרט "ליבו של אנג'ל" לצידם של רוברט דה נירו ומיקי רורק ובשנת 1988 שיחקה במותחן הבלשי "מי רצח אותי?" בכיכובו של דניס קווייד.

בשנת 1997 שיחקה את דודה מוד בסרט "כנפי היונה".

בשנת 2002 כיכבה בסרט הצרפתי "נשיקות צרפתיות". בשנת 2003 גילמה תפקיד ראשי בסרט "בריכת שחייה".

בשנת 2005 שיחקה לצדה של שארלוט גינסבורג במותחן הסוריאליסטי "למינג". 

בשנת 2010 הופיעה רמפלינג בסרט "StreetDance 3D" לצד ניקולה ברלי ובסרט "לעולם אל תתן לי ללכת" שנעשה על פי ספר באותו שם.

ב-2011 הופיעה בסרט מלנכוליה ובשנת 2013 השתתפה בעונה השמינית של הסדרה האמריקאית "דקסטר" בתפקיד ד"ר אוולין ווגל.

בשנת 2015 לקחה חלק במיני-סדרת הדרמה "המרגל מלונדון" שיצר טום רוב סמית לרשת BBC. באותה שנה גם זכתה בפרס דוב הזהב לשחקנית הטובה ביותר על תפקידה כקייט מרסר בסרט "45 שנים", ואף הייתה מועמדת לפרס אוסקר לשחקנית הטובה ביותר.

בשנת 2017 שיחקה בסרט "תחושה של סוף" של הבמאי ההודי ריטש בטרה.

בשנת 2018 שיחקה במותחן הריגול "דרור אדום" לצידם של ג'ניפר לורנס וג'ואל אדגרטון. באותה שנה שיחקה בסרט "נוכחות זרה" , בסרט הדרמה האמריקאי "Waiting for the Miracle to Come" לצד וילי נלסון, ובסרט הצרפתי "תראו איך הם רוקדים" בדמותה של אליזבת'.

בשנת 2020 הצטלמה לסרט "בנדטה", של הבמאי ההולנדי פול ורהובן. הסרט יצא לאקרנים במהלך 2021. באותה שנה שיחקה בתפקיד ראשי לצד ג'ורג' פרייר בסרט הקולנוע "*Juniper*". עוד בשנת 2021, שיחקה בסרט הדרמה הצרפתי "הכול עבר בשלום" של הבמאי פרנסואה אוזון.

בשנת 2025 שיחקה בסרט הדרמה הצרפתי "Deux pianos". 

## חיים אישיים
בשנת 1972 נישאה לשחקן בריאן סאות'קומב. הזוג חי בשלישייה עם דוגמן נוסף ונולד להם ילד. הם התגרשו בשנת 1976. בשנת 1978 רמפלינג נישאה למלחין הצרפתי ז'אן מישל ז'אר, ממנו יש לה ילד נוסף, הקוסם דייוויד ז'אר. נישואיהם התפרקו בסוף שנות התשעים כשרמפלינג גילתה בצהובונים שז'אר אינו נאמן לה.

## קישורים חיצוניים

* 

* 
* 
* 
* 
* 
* 
* 

## הערות שוליים

קטגוריה:דוגמניות אנגליות
קטגוריה:מעוטרי אות לגיון הכבוד
קטגוריה:קצינים במסדר האימפריה הבריטית
קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1946
קטגוריה:בריטים שנולדו ב-1946
קטגוריה:אישים זוכי פרסי איגוד מבקרי הקולנוע של לוס אנג'לס
כ' באלול

## חגים ומועדים
* יום קורבן עצים של בני עדין בן יהודה

## אירועים היסטוריים ביום זה
* ה'תשי"ב – נחתם הסכם השילומים בין ממשלת ישראל לגרמניה

## נולדו
* ה'תקצ"ז – אברהם אבל אדולף ארליך, רב בלטביה ובפרוסיה (נפטר בה'תרע"ג)
* ה'תרנ"ד – הרב שלמה חיים קסלמן, משפיע חב"די מרכזי בישראל (נפטר בה'תשל"א)
* ה'תשט"ו – נתן נתנזון, שחקן ישראלי
* ה'תש"ל – מוש בן ארי, זמר ישראלי
* ה'תשל"ז – דנה ורון, עיתונאית ופובליציסטית
* ה'תשס"ו – אלין גולן, שחקנית וזמרת ישראלית

## נפטרו
* ה'תש"ב – הרב אברהם ויינברג (ראשית בכורים), תלמיד האבני נזר, מרבני גטו ורשה
* ה'תשט"ו – רבי אברהם שטרנהרץ (נולד ה'תרכ"ב)
* ה'תשכ"ט – רבי יוסף שלמה כהנמן, מייסד ישיבת פוניבז' (נולד ה'תרמ"ו)
* ה'תש"ל – רבי אליהו לאפיאן, משגיח ישיבת כנסת חזקיהו בכפר חסידים (נולד ה'תרל"ו)
* ה'תשנ"ו – הרב משה אריה פריינד,  גאב"ד העדה החרדית. 
* ה'תשס"א – דודו דותן, בדרן ושחקן, יו"ר אמ"י (נולד בה'תש"ח)
* ה'תשס"ו – רבי אברהם אלטר פולק, האדמו"ר מבערגסאז-פתח תקווה, ובנו החורג של האדמו"ר רבי אהרן רוקח מבעלז (נולד ה'תרצ"ה)
* ה'תשפ"ה – הרב משה דימנטמן, ראש כולל יד ברודמן ברחובות (נולד בה'תרצ"א).

----

* י"ט באלול – כ"א באלול
* אלול

ל20
י20
כ"א באלול

על פי הלוח העברי הקבוע, פרשת בר המצווה של ילד שנולד בכ"א אלול היא לרוב פרשת נצבים-וילך. אבל אם בר המצווה חל בשנה בה פסח הוא ביום ראשון (שנים מקביעויות השא, החא וזחא), פרשת בר המצווה היא פרשת נצבים בלבד. אם בר המצווה חל בשנה בה פסח, וממילא תשעה באב, הוא בשבת (שנים מקביעויות בשז, גכז, הכז), אז פרשת בר המצווה היא פרשת כי תבא.

## חגים ומועדים
* כאשר יום זה חל ביום ראשון, האשכנזים מתחילים לומר סליחות.

## אירועים היסטוריים ביום זה
* ה'תשס"א – פיגוע התאבדות של החמאס בתחנת הרכבת בנהריה; שלושה נהרגו, המחבל היה ישראלי
* ה'תשס"ו – השופטת דורית ביניש מתמנה לנשיאת בית המשפט העליון ובכך הופכת לאישה הראשונה בתפקיד

## נולדו
* ה'תשכ"א – גיא מרוז, עיתונאי ותסריטאי ישראלי. בעלה של אורלי וילנאי
* ה'תשכ"א – הרב דוד פנדל ראש מוסדות 'לפיד – אפיקי דעת' וראש ישיבת ההסדר אפיקי דעת בשדרות
* ה'תשכ"ב – מודי בר-און, מנחה טלוויזיה ויוצר טלוויזיה ישראלי. (נפטר בה'תשפ"ב)
* ה'תשכ"ט – שר שלום ג'רבי, ראש רשות השירות הלאומי-אזרחי ומנכ"ל מפלגת הבית היהודי לשעבר

## נפטרו
* ה'תקכ"ד – רבי יהונתן אייבשיץ, בעל "יערות דבש" (נולד ה'ת"ן)
* ה'תק"ע – רבי רפאל יצחק מאיו, רבה של אזמיר.
* ה'תש"ע – הרב אברהם יעקב זלזניק, ראש ישיבת עץ חיים בירושלים, וחבר מועצת גדולי התורה של דגל התורה.
----
* כ' באלול – כ"ב באלול
* אלול

## הערות שוליים

ל21
י21
כ"ב באלול

על פי הלוח העברי הקבוע, פרשת בר המצווה של ילד שנולד בכ"ב אלול היא פרשת נצבים. לבד כשראש השנה חל ביום שני או שלישי, ויחד עם פרשת וילך כשראש השנה חל ביום חמישי או בשבת.

## חגים ומועדים
* לפי מגילת מקצת מעשי התורה, יום זה הוא מועד השמן בו מקריבים את ביכורי היצהר, הרביעי מארבעת מועדי הביכורים בלוח השנה במגילות קומראן.
* לפי מגילת תענית, ביום זה חזרו להרוג את המשומדים, ועל כן נקבע היום כחג.
* כאשר יום זה חל ביום ראשון, האשכנזים מתחילים לומר סליחות.

## אירועים היסטוריים ביום זה
* ה'תרפ"ז – נוסד המושב שדה יעקב, המושב הראשון של תנועת הפועל המזרחי
* ה'תשכ"ז – הוקמה מחדש ההתנחלות כפר עציון, במקום שבו שכן היישוב המקורי (מאז ייסודו בשנת ה'תש"ג, ועד נפילתו בד' באייר ה'תש"ח)
* ה'תשל"ב – ברייקיאוויק שבאיסלנד, מנצח בובי פישר את בוריס ספאסקי ומוכרז אלוף העולם בשחמט

## נולדו
* ה'תש"ג – אריאל זילבר, זמר, מלחין ופזמונאי ישראלי
* ה'תש"ה – יצחק פרלמן, כנר אמריקאי-ישראלי

## נפטרו
* ה'קפ"ז – רבי יעקב מולין (המהרי"ל), מנהיגה הרוחני של יהדות אשכנז
* ה'תק"מ – רבי אלחנן אשכנזי, רבה של העיר דנציג, מחבר הספר 'סדרי טהרה'
* ה'תרס"ג – רבי מרדכי דב טברסקי, אדמו"ר, מייסד חסידות הורניסטייפול (נולד בה'ת"ר)
* ה'תרפ"א – הרב יוסף חיים הכהן שד"ר וראב"ד עדת המערבים בירושלים, בעל 'מנחת כהן' ו'ויכלכל יוסף' (נולד בה'תרי"א)
* ה'תש"ס – יהודה עמיחי, משורר ישראלי (נולד בה'תרפ"ד)
* ה'תשס"ד – אלכסנדר סנד, סופר ישראלי (נולד בה'תרפ"א)
* ה'תשע"ו – הרב יוסף חיים סיטרוק, הרב הראשי של צרפת (נולד בה'תש"ה)

----

* כ"א באלול – כ"ג באלול
* אלול

## הערות שוליים

ל22
י22
כ"ג באלול

## אירועים היסטוריים ביום זה
* ה'קנ"א – טבח ביהודי פלמה דה מיורקה
* ה'תשנ"ז – התנקשות כושלת של "המוסד" בבכיר החמאס, חאלד משעל, בירדן
* ה'תשס"א – פיגועי 11 בספטמבר: טרוריסטים חוטפים ארבעה מטוסי נוסעים. שניים מהמטוסים מחריבים את מרכז הסחר העולמי בניו יורק, אחד מחריב אגף של הפנטגון, ואחד מתרסק בפנסילבניה (נראה שיעדו היה וושינגטון הבירה). בפיגועים נהרגים כ-3,000 בני אדם
* ה'תשס"ז – בפעולה של חיל האוויר הישראלי הותקף כור גרעיני בעומק סוריה שהיה בשלבי בנייה
* ה'תשפ"ג – רעידת האדמה במרוקו

## נולדו
* ה'תרצ"א – אמנון רובינשטיין, פוליטיקאי ישראלי ומקימה של מפלגת שינוי
* התשכ"ו – דני הירשברג, מזכ"ל בני עקיבא
* ה'תשל"ה – טל מוסרי, שחקן ומנחה טלוויזיה ישראלי
* ה'תשל"ה – עמיר בניון, מלחין וזמר מזרחי
* ה'תשל"ו – גורי אלפי, שחקן וקומיקאי ישראלי
* ה'תשל"ז – הדר לוי, שחקנית וקומיקאית ישראלית.
* ה'תשל"ז – עמוס תמם, שחקן ישראלי
* ה'תשמ"ו – נועה רוזין, מגישת טלוויזיה

## נפטרו
* ה'תקפ"ו – רבי אורי מסטרליסק שכונה 'השרף'
* ה'תקצ"ט – הרב רחמים אריה אברהם ארייאש רב באזמיר ובעל ספר שפתי רננות. 
* ה'תרצ"ג – הרב מאיר שלמה ינובסקי, רב העיר ניקולייב וסבו של הרב מנחם מנדל שניאורסון.
* ה'תש"ב – נרצח בשואה רבי יצחק מנחם מאלכסנדר, מכונה ה**עקידת יצחק** על שם ספרו.
* ה'תשנ"ה – הרב מאיר יהודה גץ, רב הכותל המערבי והמקומות הקדושים (נולד ה'תרפ"ד)

----

* כ"ב באלול – כ"ד באלול
* אלול

ל23
י23
כ"ד באלול

## חגים ומועדים
* כאשר יום זה חל ביום ראשון, האשכנזים מתחילים לומר סליחות.

## אירועים היסטוריים ביום זה
* חידוש בניין בית המקדש השני על פי ספר חגי ()
* ה'ת"ש – ההסכם התלת-צדדי בין גרמניה, האימפריה היפנית ואיטליה, נחתם בברלין
* ה'תש"ה – תום מלחמת העולם השנייה באופן רשמי: הגנרל דאגלס מקארתור והאדמירל צ'סטר נימיץ מקבלים את כניעתה הרשמית של האימפריה היפנית מידי מאמורו שיגמיצו על סיפון אניית המלחמה "מיזורי", במפרץ טוקיו
* ה'תשפ"ד – מבצע סדר חדש במלחמת חרבות ברזל במסגרתו חוסל חסן נסראללה, מנהיג ארגון הטרור הלבנוני חזבאללה

## נולדו
* ה'תקס"א – רבי יוסף באב"ד, רב בגליציה ומחבר הספר מנחת חינוך (הוא גם נפטר בתאריך זה ב-ה'תרל"ד)
* ה'תרפ"ה – מל טורמה, זמר אמריקאי יהודי
* ה'תש"ו – דודו טופז, שחקן וקומיקאי ישראלי (התאבד ב-ה'תשס"ט)
* ה'תשי"א – ירדנה ארזי, זמרת ומגישת טלוויזיה ישראלית
* ה'תשי"ג – הרב יצחק רצאבי, פוסק בעדת יהודי תימן, מחבר "שולחן ערוך המקוצר"
* ה'תשי"ט – טל רוסו, אלוף בצה"ל
* ה'תשכ"ו – אדם סנדלר, שחקן וקומיקאי אמריקאי

## נפטרו
* ה'תרל"ד – רבי יוסף באב"ד, רב בגליציה ומחבר הספר מנחת חינוך (הוא גם נולד בתאריך זה ב-ה'תקס"א)
* ה'תרס"ב – לוי שטראוס, ממציא מכנסי הג'ינס (נולד ב-ה'תקפ"ט)
* ה'תרע"ד – דוד וולפסון, פעיל ציוני ונשיאה השני של ההסתדרות הציונית העולמית (נולד ה'תרט"ז)
* ה'תרצ"ג – רבי ישראל מאיר הכהן מראדין (ה"חפץ חיים") (נולד ה'תקצ"ט)
* ה'ת"ש – ולטר בנימין, פילוסוף, מבקר ספרות (נולד ה'תקנ"ב)
* ה'תשי"ג – הרב בן-ציון מאיר חי עוזיאל, הראשון לציון בעת הקמת מדינת ישראל (נולד ה'תר"ם)
* ה'תשל"ו – רבי יחזקאל אברמסקי, ראש ישיבת סלבודקה ובעל פירוש "חזון יחזקאל" על התוספתא
* ה'תשל"ז – תרצה אתר, משוררת, סופרת ומתרגמת ישראלית (נולדה ב-ה'תש"א)
* ה'תשע"א – הרב שלום דב ליפשיץ, רב, וראש ארגון יד לאחים.
----

* כ"ג באלול – כ"ה באלול
* אלול

## הערות שוליים

ל24
י24
כ"ה באלול

## חגים ואירועים החלים ביום זה

* יום הילולת רבי אלעזר בן רבי שמעון בר יוחאי במירון.

## אירועים היסטוריים ביום זה
* א' – היום הראשון מששת ימי בראשית לפי רבי אליעזר בן הורקנוס.
* נשלמה בניית חומות ירושלים בימי נחמיה ().
* ה'תקנ"ה – נחנך בית כנסת קהל קדוש בית אלוהים בצ'ארלסטון, הקהילה הרשמית הרביעית בארצות הברית, והראשונה באמריקה שתהפוך לרפורמית.
* ה'תשכ"ט – מלחמת ההתשה: צה"ל מטביע שתי ספינות טורפדו מצריות במפרץ סואץ, ומבצע פשיטה משוריינת במערב המפרץ במסגרת מבצע רביב. למצרים כמאה הרוגים
* ה'תשל"ב – מארק ספיץ זוכה במדליית הזהב השביעית שלו בשחיה באולימפיאדת מינכן. מעולם לפני כן לא זכה ספורטאי אחד במספר רב כל כך של מדליות זהב באולימפיאדה אחת
* ה'תשל"ה – נחתם הסכם ההפרדה השני בין מצרים לישראל
* ה'תשס"ט – נשלחה קלטת ראשונה מהחייל החטוף גלעד שליט (אשר הגיעה לישראל רק בי"ג בתשרי ה'תש"ע ושודרה למחרת הגעתה, בי"ד בתשרי, ערב חג הסוכות, ה'תש"ע)

## נולדו
* ה'תרכ"ה – רחמים מלמד כהן, רב, (נפטר בה'תרצ"ב).
* ה'תר"ע – אשר פריינד, רב, (נפטר בה'תשס"ד)
* ה'תרצ"ד – מאיר ברנדסדורפר, רב, ומוהל; חבר הבד"ץ של העדה החרדית (נפטר בה'תשס"ט)
* ה'תרצ"ט – ראובן ריבלין, נשיאה העשירי של מדינת ישראל, חבר הכנסת ויושב ראש הכנסת
* ה'תשי"ז – איתן כהן, במאי קולנוע אמריקאי
* ה'תשל"ו – רועי לוי, שחקן וסטנדאפיסט ישראלי

## נפטרו
* ה'תקמ"א (או ה'תקמ"ו) – רבי יחיאל מיכל מזלוטשוב, מתלמידי הבעל שם טוב, (נולד ה'תפ"ו).
* ה'תקס"ט – הרב שאול ישועה אביטבול, רבה הראשי של העיר צפרו שבמרוקו ומחבר הספר אבני שי"ש, (נולד ה'תצ"ט).
* ה'תש"ד – ברל כצנלסון, ממנהיגי תנועת העבודה בארץ ישראל, (נולד ה'תרמ"ז).
* ה'תשס"ח – הרב בנימין יהושע זילבר, מפוסקי ההלכה החרדים,  חבר מועצת גדולי התורה של אגודת ישראל, (נולד ה'תרס"ו).
* ה'תשע"ו – שמעון פרס, נשיא מדינת ישראל התשיעי וראש ממשלתה השמיני (נולד ה'תרפ"ג).
----

* כ"ד באלול – כ"ו באלול
* אלול
## הערות שוליים

ל25
י25
י"ט באלול

## חגים ומועדים
* בתקופה קדומה נהגה ביום זה תענית ציבור קהילתית של יהדות רומא, לזכר השרפה בבית הכנסת בשנת ה'כ"ה.

## אירועים היסטוריים ביום זה
* ה'כ"ה – שרפה גדולה פורצת בבית הכנסת של יהדות רומא, ומכלה כעשרים ספרי תורה.
* ה'תקצ"ו – החלה הקמת בית הכנסת מנחם ציון, בית הכנסת האשכנזי הראשון בירושלים בעידן המודרני (רבי יהוסף שווארץ, "תבואות הארץ" עמ' תע"ב)
* ה'תשמ"ג – מנחם בגין מודיע כי בכוונתו להתפטר מתפקיד ראש ממשלת ישראל, אך הוא מתמהמה בהגשת ההתפטרות לנשיא מדינת ישראל, חיים הרצוג. לאחר לחץ פרלמנטרי, מגיש בגין את התפטרותו בח' בתשרי ה'תשמ"ד

## נולדו
* ה'תש"ה – הרב זלמן גופין, משפיע ראשי בישיבת תומכי תמימים המרכזית בכפר חב"ד ומחבר ספרים על תורת החסידות. 
* ה'תש"ו – הרב יצחק דוד גרוסמן, רבה של מגדל העמק 
* ה'תשל"א – הרב דב ליפמן, חבר כנסת מטעם יש עתיד לשעבר ממפלגת עם שלם.
* ה'תשל"ט – אריק ברמן, זמר ישראלי
* ה'תש"ם – קובי פרג', שחקן ישראלי. מחברי "הפיג'מות"

## נפטרו
*  – נרצח על קידוש השם רבי יעקב מאורליינש, תלמיד רבנו תם, בעת הכתרת ריצ'רד לב הארי למלך אנגליה
* ה'שנ"ה רבי שמואל יפה אשכנזי, מחבר פירוש 'יפה תואר' על מדרש רבה
* ה'תל"ג – רבי חיים בנבנישתי, (תלמיד המהרימ"ט) מחבר הספר 'כנסת הגדולה
* ה'תרי"א – רבי אברהם שלמה זלמן צורף, מראשי עליית תלמידי הגר"א (נולד ה'תקמ"ו)
* ה'תרי"ג – הרב אליעזר יצחק פריד רב העיירה וראש ישיבת וולוז'ין
* ה'תרצ"ז – הרב יקותיאל אריה קמלהאר, סופר ומחבר פולני פורה.
* ה'תרפ"ד – רבי סלימאן מנחם מני, החכם באשי ורבה של חברון
* ה'תש"ח – שפיק עדס, יהודי עיראקי, איש עסקים אמיד ומקורב לשלטונות, ואיש ציבור יהודי מוצא להורג בתלייה באשמת מכירת נשק למדינת ישראל ותמיכה במפלגה הקומוניסטית העיראקית, על לא עוול בכפו
* ה'תשל"ד – הרב הלל ויטקינד, ראש ישיבת בית יוסף-נובהרדוק בתל אביב
* ה'תשס״ד – הרב בנימין אביעד רב מועצה אזורית שפיר וחבר מועצת הרבנות הראשית (נולד ה'תר״ץ)
----

* י"ח באלול – כ' באלול
* אלול

ל19
י19
כ"ז באלול

## חגים ומועדים
* תענית ציבור קהילתית של יהדות פרנקפורט לזכר גירושם מן העיר (ראו לקמן)

## אירועים היסטוריים ביום זה
* היום השלישי מששת ימי בראשית לפי רבי אליעזר בן הורקנוס.
* ה'שע"ד – 1800 יהודי פרנקפורט דמיין גורשו מן העיר בידי אנשי וינצנץ פטמילך. הם הורשו לשוב רק בכ' באדר ה'שע"ו (לאחר שפטמילך נתלה בידי מתיאס, קיסר האימפריה הרומית הקדושה). לאחר שובם נקבע יום זה כתענית ציבור קהילתית, וכן נוספו לסדר הסליחות של אותו היום סליחות מיוחדות לזכר המאורע.
* ה'תשל"ב – טבח הספורטאים באולימפיאדת מינכן: במהלך ניסיון-חילוץ כושל של משטרת גרמניה, נהרגו תשעת חברי המשלחת הישראלית לאולימפיאדת מינכן שהוחזקו כבני ערובה בידי מחבלים מארגון הטרור "ספטמבר השחור"
* ה'תשנ"ג – בבית הלבן מוצג לציבור ונחתם באופן רשמי הסכם אוסלו א' בין מדינת ישראל לפלסטינים בחסות נורווגיה
* ה'תשס"ו – עצמות פאולינה והאנס הרצל, ילדיו של בנימין זאב הרצל, מובאות לקבורה בהר הרצל

## נולדו
* ה'שצ"א – רבי וידאל הצרפתי, מורה צדק בפאס, ודיין בבית הדין של יהדות פאס. (נפטר בי"ד בכסלו ה'תס"ד)
* ה'תרע"ג – יעקב מרידור, מפקד האצ"ל ופוליטיקאי ישראלי (נפטר בה'תשנ"ה)
* ה'תר"ע – הרב חיים פינחס שיינברג, ראש ישיבת תורה אור
* ה'תש"ו – הרב מנחם פליקס, מראשי גוש אמונים
* ה'תש"ח – הרב שלום דובער לוין, מנהל וספרן ראשי של ספריית חב"ד בברוקלין. חוקר, עורך ומחבר ספרים וכתבי עת תורניים, והמהדיר של המהדורה החדשה של שולחן ערוך הרב
* ה'תשכ"ב – זבולון כלפה, חבר כנסת מטעם הבית היהודי
* ה'תשל"ט – גיא לרר, עיתונאי ומנחה טלוויזיה ישראלי

## נפטרו
* ה'תפ"ו – רבי יצחק חיות, אב"ד סקוליה ומחבר "זרע יצחק"
* ה'תק"ס – רבי נתן אדלר הכהן מפפד"מ, רבו של החת"ם סופר (נולד בה'תק"ב)
* ה'תקע"ז – רבי צבי הירש הורוביץ, מרא דאתרא של יהדות פרנקפורט ומחבר "מחנה לוי".
* ה'תרט"ו – רבי שלום רוקח ה"שר שלום", מייסד חסידות בעלז והאדמו"ר הראשון שלה (נולד בה'תקמ"א)
* ה'תרל"ב – רבי צבי בנימין אוירבך, ממנהיגי האורתודוקסיה ביהדות גרמניה ומחבר "נחל אשכול". (נולד בכ"ז באייר ה'תקס"ח)
* ה'תרס"ב – אמיל זולא, סופר צרפתי (נודע במאמרו "אני מאשים" בעקבות פרשת דרייפוס) (נולד בה'ת"ר)
* ה'תש"ך – זכריה גלוסקא, ח"כ מטעם התאחדות התימנים בישראל
* ה'תש"ם – שמואל שאולזון, סגן ראש עיריית ירושלים וממנהיגי אגודת ישראל בירושלים.
* ה'תשס"א – אליעזר פרמינגר, חבר הכנסת הראשונה, ולאחר מכן מנהל חברות ממשלתיות בתחום משאבי הטבע (נולד בה'תר"פ)
* ה'תשס"ג – הרב רפאל יצחק וסרמן, ראש ישיבת אהל יעקב (נולד ב-ה'תרפ"ד)
* ה'תש"ע – הרב דוד צבי הילמן חוקר תורני (נולד בכ"ו בשבט ה'תרפ"ז)
----

* כ"ו באלול – כ"ח באלול
* אלול

ל27
י27